ஒவ்வொரு தடவையும் தமது காணி நிலம் பற்றிக் கவலைப்படாமல் கள்ளியங்காட்டு பள்ளிவாயல் மீட்கும் பணியில் பலர் இரண்டு தசாப்தங்களாக ஈடுபட்டு வந்துள்ளனர். இந்த ஈடுபாடும் அக்கறையும் மெதுமெதுவாக இழக்கப்படும் வகையில் பல செயற்பாடுகளை அரச அதிகார நிர்வாகத்தை பயன்படுத்தி சிலர் திட்டமிட்டே செய்து வந்துள்ளனர். குறிப்பாக அந்த வகையில் அப்பள்ளிவாயல் முன்னாள் நம்பிக்கை பொறுப்பாளர்கள், அப்பள்ளிவாயலில் அக்கறையுள்ள அப்பிரதேச மக்கள் முதலில் தங்களின் சுட்டுவிரலை பிரதேச செயலாளரான திருமதி கலாமதி பத்மராஜாவை நோக்கியே நீட்டுகிறார்கள்.